NORAKSTS

|  |  |
| --- | --- |
| 28.07.2022. | Nr.10/21 |

**zemes starpgabala tērvetes ielā 65, Jelgavā**

**atsavināšanas uzsākšana un izsoles noteikumu apstiprināšana**

(ziņo: I.Āboliņa)

Saņemts SIA “Gren Latvija” (reģistrācijas Nr.40103854352, juridiskā adrese: Rūpniecības iela 73A, Jelgava, LV3008) 2022. gada 24. janvāra iesniegums, kurā lūdz atsavināt Jelgavas valstspilsētas pašvaldībai piederošo zemes vienību Tērvetes ielā 65, Jelgavā, kura piegul tai piederošajām zemes vienībām Rūpniecības ielā 73A un Tērvetes ielā 67A, Jelgavā.

Zemes vienība 985 m2 platībā ar kadastra apzīmējumu 09000070120 Tērvetes ielā 65, Jelgavā ir ierakstīta Zemgales rajona tiesas Jelgavas pilsētas zemesgrāmatas nodalījumā Nr. 100000532847 ar kadastra Nr. 09000070060 uz Jelgavas valstspilsētas pašvaldības vārda un ir starpgabals starp Tērvetes ielas sarkano līniju, Iesniedzējam piederošām zemes vienībām Rūpniecības ielā 73A un Tērvetes ielā 67A, Jelgavā un citai juridiskai personai piederošu zemes vienību Tērvetes ielā 63, Jelgavā.

Saskaņā ar Jelgavas valstspilsētas domes 2022. gada 26. maija lēmumu Nr. 8/18 “Starpgabala statusa noteikšana zemes vienībām” zemes vienībai Tērvetes ielā 65, Jelgavā ir noteikts zemes starpgabala statuss. Zemes starpgabals nav izmantojams patstāvīgi funkcionējošas apbūves veidošanai, nav iespējama tā atsevišķa saimnieciska izmantošana un tas ir pievienojams kādam no blakus esošajiem nekustamajiem īpašumiem.

Atsavināšanas likuma 3. panta pirmās daļas 1. punktā noteikts, ka publiskas personas nekustamo īpašumu var atsavināt, pārdodot to izsolē ar pretendentu atlasi, t.i. starp zemes starpgabalam Tērvetes ielā 65, Jelgavā piegulošo šādu zemes vienību īpašniekiem:

1. Rūpniecības iela 73A, Jelgava, kadastra Nr. 09000070385, kadastra apzīmējums 09000070333;
2. Tērvetes iela 63, Jelgava, kadastra Nr. 09000070139, kadastra apzīmējums 09000070139;
3. Tērvetes iela 67A, Jelgava, kadastra Nr. 09000070387, kadastra apzīmējums 09000070387.

Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.

2022. gada 10. jūnijā nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr.88, derīgs līdz 2025. gada 21. jūnijam) novērtēja zemes starpgabalu Tērvetes ielā 65, Jelgavā un noteica tā tirgus vērtību 9400,00 *euro* (deviņi tūkstoši četri simti *euro*, 00 centi).

Nekustamā īpašuma Valsts kadastra informācijas sistēmā zemes starpgabala Tērvetes ielā 65, Jelgavā kadastrālā vērtība ir noteikta 233,00 *euro* (divi simti trīsdesmit trīs *euro*, 00 centi).

Atsavināšanas likuma 3. panta pirmās daļas 2. punkts nosaka, ka publiskas personas nekustamo mantu var atsavināt, pārdodot par brīvu cenu. Minētā likuma 37. panta pirmās daļas 4. punkts nosaka, ka pārdot publiskas personas mantu par brīvu cenu var, ja nekustamo īpašumu iegūst šā likuma [4.panta](https://likumi.lv/doc.php?id=68490#p4) ceturtās daļas 1. punktā minētā persona. Šajā gadījumā pārdošanas cena ir vienāda ar nosacīto cenu.

Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

2022. gada 7. jūlijā Jelgavas valstspilsētas pašvaldības īpašuma atsavināšanas komisija noteica zemes starpgabala Tērvetes ielā 65, Jelgavā nosacīto cenu 9500,00 *euro* (deviņi tūkstoši pieci simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 950,00 *euro* (deviņi simti piecdesmit *euro*, 00 centi), reģistrācijas maksu 50,00 *euro* (piecdesmit *euro*, 00 centi)un nomaksas termiņu – 5 gadus.

Saskaņā ar likuma “Par pašvaldībām” 21. panta pirmās daļas 17. punktu, Atsavināšanas likuma 3. panta pirmās daļas 1. punktu, 4. panta otro daļu, 8. pantu, 15. pantu, 36. panta trešo daļu, Jelgavas valstspilsētas pašvaldības īpašuma atsavināšanas komisijas 2022. gada 7. jūlija lēmumu Nr. 7/5 “Zemes starpgabala Tērvetes ielā 65, Jelgavā, atsavināšana” un Iesniedzēja 2022. gada 24. janvāra iesniegumu,

**JELGAVAS VALSTSPILSĒTAS DOME NOLEMJ:**

1. Atsavināt Jelgavas valstspilsētas pašvaldībai piederošo zemes starpgabalu Tērvetes ielā 65, Jelgavā (kadastra Nr. 09000070060, kadastra apzīmējums 09000070120, platība 985 m2), pārdodot to mutiskā izsolē ar augšupejošu soli un pretendentu atlasi starp starpgabalam piegulošo zemes vienību īpašniekiem.
2. Noteikt zemes starpgabala Tērvetes ielā 65, Jelgavā, pārdošanas nosacīto cenu (izsoles sākumcenu) 9500,00 *euro* (deviņi tūkstoši pieci simti *euro*, 00 centi), izsoles soli 100,00 *euro* (viens simts *euro*, 00 centi), nodrošinājumu 950,00 *euro* (deviņi simti piecdesmit *euro*, 00 centi), reģistrācijas maksu 50,00*euro* (piecdesmit *euro*, 00 centi) un nomaksas termiņu – piecus gadus.
3. Apstiprināt zemes starpgabala Tērvetes ielā 65, Jelgavā, izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot zemes starpgabala Tērvetes ielā 65, Jelgavā, izsoli normatīvajos aktos noteiktajā kārtībā.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 28. jūlijā